paragraph_text: 2004. godine, magazin Rolling Stone smjestio je ovu pjesmu na 131. mjesto u izboru 500 najboljih pjesama svih vremena. Čitatelji tog magazina su ovu pjesmu proglasili i najboljim singlom 1987. godine. "With or Without You" prvi je put izvedena pred publikom 4. travnja 1987. godine u drugom nastupu na turneji "Joshua Tree Tour" te se od tada izvodi na gotovo svim njihovim koncertima. Na singlu se osim ove pjesme nalaze i "Luminous Times (Hold On To Love)" i "Walk to the Water".